Qirol Ioann qal’asi Limerik
Qirol Ioann Yersiz qal’asi (inglizcha: King John's Castle) — Limerikdagi Qirol orolida, Shannon daryosi boʻyida joylashgan qasr. XIII asrda qurilgan. 1200-1212-yillarda bu yerda ilgari mavjud boʻlgan tuproq istehkomlar oʻrnida barpo qilingan. Keyingi asrlarda qasr takror-takror kengaytirilib, qayta qurilgan. 1642-yilda Kromvelning Irlandiyani egallashi bilan bogʻliq hujumlarda shahar ham, qal’a ham vayron boʻlgan. Hozirgi vaqtda qal’a hududida 1000 ga yaqin obyekt, jumladan, Limerik egallangan davrlarga doir odam skeletlari topilgan. Qal’adan unchalik uzoq boʻlmagan joyda qasr qoldiqlari topilgan. Bundan tashqari, vikinglarga tegishli uylar, qal’a oʻrnida istehkomlar qoldiqlari aniqlangan; qal’a yonida 1690-1691-yilgi Limerik bitimi (Ikki qirol urushi) imzolangan deb ishoniladigan tosh ham bor.